	НҚА жобасын «Ашық НҚА» порталында орналастыруға арналған
НЫСАН

	1. 
	НҚА жобасының атауы
(НҚА түрін көрсете отырып)
	[bookmark: _GoBack]Қазақстан Республикасы Өнеркәсіп және құрылыс министрінің және Қазақстан Республикасы Қаржы министрінің «Энергетикалық және коммуналдық секторларды жаңғырту» Ұлттық жобасының электрондық сатып алу платформасында әлеуетті өнім берушілердің қаржылық тұрақтылығын, құқық қабілеттілігін және бағалық емес критерийлерін айқындау үшін мәліметтер беруді қамтамасыз ету жөніндегі шаралар туралы» бірлескен бұйрығының жобасы (бұдан әрі – Бірлескен бұйрық жобасы)

	2. 
	Әзірлеуші мемлекеттік орган
	Қазақстан Республикасы Өнеркәсіп және құрылыс министрлігі, Қазақстан Республикасы Қаржы министрлігі

	3. 
	НҚА жобасын әзірлеу үшін негіздер (тиісті НҚА немесе тапсырмаға сілтеме жасай отырып (бар болса))
	Бірлескен бұйрық жобасы Қазақстан Республикасы Өнеркәсіп және құрылыс министрінің 2025 жылғы 19 қыркүйектегі № 374 бұйрығымен бекітілген Энергетикалық және коммуналдық секторларды жаңғырту жөніндегі ұлттық жобаны іске асыру шеңберінде жұмыстар мен көрсетілетін қызметтерді сатып алуды жүзеге асыру, жобалар мен өнім берушілерді іріктеу, шарттар жасасу қағидаларының 5-тармағының 2) және 3) тармақшаларына, 9-тармағының 5) және 9) тармақшаларына, 47-1, 68, 72 және 95-тармақтарына және «Ақпараттандыру туралы» Қазақстан Республикасы Заңының 38, 49 және 54-баптарына сәйкес, сондай-ақ Қазақстан Республикасы Премьер-Министрінің орынбасары Қ.А. Бозымбаевтың 2026 жылғы 7 қыркүйектегі № 12-04/Б-1540 тапсырмасын орындау үшін әзірленді.

	4. 
	НҚА жобасының қысқаша мазмұны, негізгі ережелердің сипаттамасы
	Бірлескен бұйрық жобасы Қазақстан Республикасы Қаржы министрлігі Мемлекеттік кірістер комитетінің ақпараттық жүйелерінен «Энергетикалық және коммуналдық секторларды жаңғырту» ұлттық жобасының электрондық сатып алу платформасына мәліметтер беру тәртібін регламенттеуді көздейді.  

	5. 
	Күтілетін нәтижелердің нақты мақсаттары мен мерзімдері
	Ұлттық жоба аясында сатып алу рәсімдерін өткізу кезінде әлеуетті өнім берушілердің құқық қабілеттілігін тексеруді, қаржылық тұрақтылық көрсеткіштерін, жүктеменің жол берілетін көрсеткішін және бағалық емес критерийлерін есептеуді автоматтандыру, сондай-ақ өнім берушілерді іріктеудің ашықтығы мен тиімділігін арттыру.

	6. 
	НҚА жобасы қабылданған жағдайда болжанатын әлеуметтік-экономикалық, құқықтық және (немесе) өзге де салдар
	Күтілмейді.



